**1ο**

**Μαθητικό Συνέδριο Πληροφορικής Βορείου Αιγαίου**

**ΠΡΟΚΗΡΥΞΗ ΣΥΝΕΔΡΙΟΥ**

1η Ανακοίνωση

Η **Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Βορείου Αιγαίου** και **το Περιφερειακό Επιμορφωτικό Κέντρο (Π.Ε.Κ.) Μυτιλήνης**

σε συνεργασία με

τις **Διευθύνσεις Πρωτοβάθμιας και Δευτεροβάθμιας Εκπαίδευσης Βορείου Αιγαίου (Γραφεία Σχολικών Δραστηριοτήτων)** και το τμήμα **Πολιτισμικής Τεχνολογίας του Πανεπιστημίου Αιγαίου στη Μυτιλήνη**

διοργανώνει το

**1ο ΜΑΘΗΤΙΚΟ ΣΥΝΕΔΡΙΟ ΠΛΗΡΟΦΟΡΙΚΗΣ**

**ΒΟΡΕΙΟΥ ΑΙΓΑΙΟΥ**

με θέμα: **«οι ΤΠΕ ως εργαλείο και η Πληροφορική ως αντικείμενο»**

που θα διεξαχθεί στις

**31 Μαρτίου και 1 Απριλίου 2018**

στο

Π.Ε.Κ. Μυτιλήνης (Γ. Μούρα 10, Μυτιλήνη)

**(σχετική άδεια ΥΠ.Π.Ε.Θ Φ15.1/229482/Δ2/29-12-2017)**

* **ΣΥΜΜΕΤΟΧΗ**

Στο Συνέδριο μπορούν να συμμετέχουν μαθητές των σχολείων:

α) της Πρωτοβάθμιας Εκπαίδευσης **(Τάξεις Ε’ & ΣΤ’)**

β) της Δευτεροβάθμιας Εκπαίδευσης **(Γυμνάσια, ΓΕ.Λ. & ΕΠΑ.Λ.)**

των Περιφερειακών ενοτήτων Λέσβου, Λήμνου, Χίου, Σάμου και Ικαρίας.

* **ΣΚΟΠΟΙ ΤΟΥ ΣΥΝΕΔΡΙΟΥ**
* Η ενθάρρυνση των μαθητών, ώστε να ακολουθήσουν μια, ανάλογα με την ηλικία τους επιστημονική και μεθοδολογική προσέγγιση στην εκπόνηση μιας εργασίας.
* Η ενίσχυση της διαθεματικής προσέγγισης των σχολικών μαθημάτων με βασικό άξονα την Πληροφορική.
* Η εξοικείωση των μαθητών με ψηφιακές τεχνολογίες για την δημιουργία ερευνητικών διαθεματικών εργασιών.
* Η βιωματική εφαρμογή της Πληροφορικής, της Ρομποτικής και των Τεχνολογιών της Πληροφορίας και των Επικοινωνιών (Τ.Π.Ε.).
* Η απόκτηση εμπειριών στις διαδικασίες συμμετοχής σε ένα επιστημονικό συνέδριο.
* Η παροχή άμεσης ανατροφοδότησης στους μαθητές με σκοπό την βελτίωσή τους.
* Η δημιουργία μελλοντικών καλών πρακτικών για μαθητές και εκπαιδευτικούς.
* **ΘΕΜΑΤΟΛΟΓΙΑ**

Οι θεματικές που θα αναπτυχθούν στα πλαίσια του Μαθητικού Συνεδρίου θα είναι ελεύθερες με έμφαση στην πρωτοτυπία, την διαθεματικότητα και την ελκυστική παρουσίαση. Θα δίνεται η δυνατότητα στους ίδιους τους μαθητές να επιλέξουν το θέμα της εργασίας τους με την συνεργασία και την καθοδήγηση των καθηγητών Πληροφορικής του σχολείου τους. Ενδεικτικά, οι εργασίες μπορούν να αφορούν σε:

* Προγράμματα, σε οποιαδήποτε γλώσσα προγραμματισμού
* Κατασκευή δικτυακών ιστότοπων.
* Δημιουργία ψηφιακού εντύπου (σχολική εφημερίδα ή άλλα έντυπα σχολικού ή εκπαιδευτικού ενδιαφέροντος).
* Ηλεκτρονικά παιχνίδια, εφαρμογές για έξυπνες συσκευές, ηλεκτρονικά μαθησιακά αντικείμενα για το ψηφιακό σχολείο.
* Εφαρμογές Εκπαιδευτικής Ρομποτικής.
* Αξιοποίηση διαδικτυακών εφαρμογών.
* **ΠΑΡΑΛΛΗΛΕΣ ΔΡΑΣΕΙΣ**

Στα πλαίσια του 1ου Μαθητικού συνεδρίου Πληροφορικής θα υλοποιηθεί και μια σειρά παράλληλων δράσεων, όπως ομιλίες και θεματικά εργαστήρια (Workshops), σε επίκαιρα θέματα τεχνολογίας που θα απευθύνονται στους εκπαιδευτικούς.

Το ακριβές πρόγραμμα και περιεχόμενο των παράλληλων δράσεων θα ανακοινωθεί αργότερα.

**ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΕΡΓΑΣΙΩΝ:**

|  |  |
| --- | --- |
| 1η Φάση: Υποβολή περιλήψεων | **έως τις 31.01.2018** |
| Επιβεβαίωση Επιλογής | **έως τις 20.02.2018** |
| Αποστολή εργασίας | **έως τις 15.03.2018** |

* **ΥΠΟΒΟΛΗ ΕΡΓΑΣΙΩΝ**

Σε πρώτη φάση, οι δηλώσεις ενδιαφέροντος (**συνοδευόμενες από τις σχετικές περιλήψεις**) θα υποβάλλονται ηλεκτρονικά στη σελίδα του συνεδρίου με τη συμπλήρωση της αντίστοιχης φόρμας (όταν ανοίξει το σύστημα υποβολής δηλώσεων ενδιαφέροντος)

Οι περιλήψεις θα προωθούνται στην επιστημονική επιτροπή.

*(πρότυπο περιλήψεων βρίσκεται στον ιστότοπο του Συνεδρίου: https://timtheof.wixsite.com/synedrio).*

Σε δεύτερη φάση θα υποβάλλονται ηλεκτρονικά στην σελίδα του συνεδρίου οι εργασίες των μαθητών:

o έως 500 λέξεις για τα Δημοτικά

o έως 1000 λέξεις για τα Γυμνάσια και

o έως 1500 λέξεις για τα Λύκεια

* **ΕΠΙΣΗΜΟΣ ΙΣΤΟΤΟΠΟΣ ΣΥΝΕΔΡΙΟΥ:**

<https://timtheof.wixsite.com/synedrio>

* **ΔΗΛΩΣΕΙΣ ΣΥΜΜΕΤΟΧΗΣ**

Το συνέδριο μπορούν να το παρακολουθήσουν:

* Όλοι οι μαθητές που συμμετέχουν στις συγγραφικές ομάδες των εργασιών, οι γονείς καθώς και οι εποπτεύοντες εκπαιδευτικοί, οι οποίοι θα είναι και συνοδοί.
* Τμήματα σχολείων, των οποίων μαθητές θα παρουσιάσουν εργασίες.
* Οι καθηγητές Πληροφορικής της Περιφέρειας Β. Αιγαίου.
* Εκπαιδευτικοί, οι οποίοι ενδιαφέρονται για διαθεματικές προσεγγίσεις με αξιοποίηση των Τ.Π.Ε. και μαθητές από σχολεία της Περιφέρειας Β. Αιγαίου.

Η συμμετοχή στο Συνέδριο θα πραγματοποιηθεί δια ζώσης για τα σχολεία της Λέσβου. Για τα υπόλοιπα νησιά, η συμμετοχή των μαθητών θα πραγματοποιηθεί μέσω της υπηρεσίας τηλεδιάσκεψης. Επισημαίνεται ότι η μετακίνηση εκπαιδευτικών και μαθητών θα γίνει χωρίς δαπάνη για το δημόσιο.

**Προϋπόθεση** για τη συμμετοχή των μαθητών είναι η έγγραφη συναίνεση των γονέων-κηδεμόνων τους *(η υπεύθυνη δήλωση συμφωνίας και χορήγησης άδειας γονέα/κηδεμόνα βρίσκεται στον ιστότοπο του Συνεδρίου),* αφού προηγουμένως ενημερωθούν σχετικά από το Διευθυντή της Σχολικής Μονάδας. Σε κάθε περίπτωση, θα τηρηθεί η κείμενη νομοθεσία που αναφέρεται στην ασφαλή μετακίνηση των μαθητών.

Ο αριθμός των συμμετεχόντων στο συνέδριο θα καθορισθεί από το σύνολο δηλώσεων συμμετοχής.

Τέλος, θα υπάρξει σχετική ενημέρωση των καθηγητών Πληροφορικής από τον Σχολικό Σύμβουλο Πληροφορικής κ. Τιμολέοντα Θεοφανέλλη.